CELEX: 32020D0795
Language: ro
Date: 2020-06-16 00:00:00
Title: Decizia (PESC) 2020/795 a Consiliului din 16 iunie 2020 de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

17.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 193/14
               
            
         DECIZIA (PESC) 2020/795 A CONSILIULUI
         din 16 iunie 2020
         de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 11 mai 2017, Consiliul a adoptat Decizia (PESC) 2017/809 (1), care prevede o perioadă de aplicare de 36 de luni de la data încheierii acordului de finanțare menționat la articolul 3 alineatul (3) din decizia respectivă, pentru proiectele menționate la articolul 1 din respectiva decizie.
                  
               
                     (2)
                  
                  
                     Acordul de finanțare respectiv a fost încheiat cu Biroul pentru probleme de dezarmare al Organizației Națiunilor Unite (ONU) (UNODA) la 10 august 2017 și expiră la 10 august 2020.
                  
               
                     (3)
                  
                  
                     La 19 martie 2020, UNODA, care este responsabil pentru punerea în aplicare din punct de vedere tehnic a proiectelor menționate la articolul 1 din Decizia (PESC) 2017/809, a solicitat prelungirea cu 12 luni a perioadei de aplicare a respectivei decizii. Prelungirea solicitată ar permite UNODA să continue să acorde asistență statelor membre ale ONU care pun în aplicare Rezoluția 1540 (2004) a Consiliului de Securitate al ONU (denumită în continuare „RCSONU 1540”), să contribuie în continuare la o examinare completă aflată în curs de desfășurare, să ofere în continuare asistență Comitetului din cadrul Consiliului de Securitate al ONU instituit în temeiul RCSONU 1540 până la încheierea mandatului său actual la 25 aprilie 2021 și să atenueze pierderile care rezultă din proiectele rămase neîncheiate din cauza pandemiei de COVID-19.
                  
               
                     (4)
                  
                  
                     Continuarea proiectelor menționate la articolul 1 din Decizia (PESC) 2017/809 nu are implicații în ceea ce privește nivelul resurselor financiare până la 10 august 2021.
                  
               
                     (5)
                  
                  
                     Prin urmare, Decizia (PESC) 2017/809 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2017/809 se înlocuiește cu următorul text:
            
               
                  „(2)   Prezenta decizie expiră la 10 august 2021.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 16 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Decizia (PESC) 2017/809 a Consiliului din 11 mai 2017 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 121, 12.5.2017, p. 39).